b'\n_START_ARTICLE_\nSkopunarfj\xc3\xb8r\xc3\xb0ur\n_START_PARAGRAPH_\nSkopunarfj\xc3\xb8r\xc3\xb0ur (IPA: [\xcb\x88sko\xcb\x90p\xca\x8ana\xc9\xb9\xcb\x8cfj\xc3\xb8\xcb\x90\xc9\xb9\xca\x8a\xc9\xb9], Skopunsfjord) er et naturlig sund p\xc3\xa5 F\xc3\xa6r\xc3\xb8yene, som skiller Sandoy i s\xc3\xb8r fra Streymoy og Hestur i nord. Den har f\xc3\xa5tt sitt navn etter bygda Skopun p\xc3\xa5 Sandoy, som sammen med Kirkjub\xc3\xb8ur er de eneste bebyggelsene langs stredet. Skopunarfj\xc3\xb8r\xc3\xb0ur er ikke noen fjord i tradisjonell forstand, men i f\xc3\xa6r\xc3\xb8ysk er bruken av ordet utvidet til ogs\xc3\xa5 \xc3\xa5 omfatte sund._NEWLINE_Sandoyartunnilin, Sandoytunellen, er en planlagt undersj\xc3\xb8isk tunnel som skal g\xc3\xa5 fra Skopun og diagonalt over sundet. Tunnelen vil dermed bli 9 kilometer lang, hvilket vil gj\xc3\xb8re den til den lengste undersj\xc3\xb8iske tunnelen i verden._NEWLINE_Skopunarfj\xc3\xb8r\xc3\xb0ur er ogs\xc3\xa5 regnet som skillet mellom de to store dialektomr\xc3\xa5dene i f\xc3\xa6r\xc3\xb8ysk spr\xc3\xa5k, nordenfjordsdialekt og s\xc3\xb8ndenfjordsdialekt. Dette skillet blir nevnt for f\xc3\xb8rste gang i skrifter av Lucas Jacobson Debes fra 1673. Senere skiller Jens Christian Svabo dialektene i nord, s\xc3\xb8r og T\xc3\xb3rshavn fra hverandre i sitt manuskipt til en f\xc3\xa6r\xc3\xb8ysk ordbok.'